stanford-oval/wikipedia huggingface dataset:
Tanssin kuningaspari
Tuotanto

Tanssin kuningasparin tuotantoyhtiö RKO Radio Pictures osti Irene Castlelta tarinan elokuvaoikeudet 20 000 dollarilla vuonna 1937. RKO olisi halunnut Castlen näyttelevän oman äitinsä roolin elokuvassa, mutta hän kieltäytyi. Tanssin kuningasparin tuotanto alkoi 10. marraskuuta vuonna 1938 ja päättyi 26. tammikuuta vuonna 1939. Elokuvaa kuvattiin muun muassa Kalifornian Los Angelesin Bel Air -kaupunginosassa ja Newport Beachilla, ja työniminä olivat The Castles, The Life of Vernon and Irene Castle ja The Romantic Vernon Castles. Elokuvan tuotantokustannus oli 1 196 000 dollaria.
Laulaja-lauluntekijä Jean Sablon hylkäsi ranskalaislaulajan roolin, koska hän piti roolia liian pienenä. Rooli meni lopuksi Louis Mercierille, mutta Sablonin ääntä käytettiin kuitenkin elokuvan ääniraidassa.
Tanssin kuningaspari on Fred Astairen ja Ginger Rogersin yhdeksäs yhteinen elokuva, ja viimeinen, jonka he tekivät RKO:lle. Astaire ja Rogers tekivät kymmenen vuotta myöhemmin musikaalin Me tanssimme taas (1949) Metro-Goldwyn-Mayerilla. Tanssin kuningaspari on ainoa Astairen ja Rogersin elokuvamusikaaleista, joka perustuu tositapahtumiin. Tanssin kuningaspari poikkeaa muutenkin muista Astairen ja Rogersin yhteisistä elokuvamusikaaleista: Tanssin kuningaspari on realistisempi kuin muut, elokuvassa ei ole screwballkomedia-piirteitä, ja elokuvassa on muista poiketen traaginen loppu.
Julkaisu ja vastaanotto

Tanssin kuningaspari sai ensi-iltansa New Yorkissa 31. maaliskuuta vuonna 1939, ja maanlaajuinen ensi-ilta oli 28. huhtikuuta. Suomessa elokuva sai ensi-illan 12. toukokuuta vuonna 1940. Yhdysvalloissa elokuvan levittäjänä oli RKO Radio Pictures.
Ilmestyessään Tanssin kuningaspari oli suosittu Yhdysvalloissa tuottaen 1 120 000 dollarin lipputulot. Elokuva tuotti ulkomailla 705 000 dollaria; yhteensä elokuva tuotti 1 825 000 dollaria maailmanlaajuisesti. Elokuvan suuren budjetin takia Tanssin kuningaspari jäi tappiolle 50 000 dollaria, joten elokuva ei menestynyt kaupallisesti. Rotten Tomatoes -sivuston mukaan kriitikoiden arvosteluista 80 prosenttia on myönteisiä perustuen viiteen arvosteluun.
Elokuvasta on saatavilla useita VHS- ja DVD-julkaisuja. Vuonna 2006 Tanssin kuningaspari oli ehdolla parhaan klassikkoelokuvan DVD-julkaisun Satellite-palkinnon saajaksi.
Aiheesta muualla

Tanssin kuningaspari Internet Movie Databasessa (englanniksi)
Tanssin kuningaspari Elonet.
Tanssin kuningaspari AllMoviessa. (englanniksi)
Tanssin kuningaspari TCM Movie Databasessa (englanniksi)
Tanssin kuningaspari Rotten Tomatoesin sivuilla (englanniksi)
Tanssin kuningaspari Reel Classic -sivustolla (englanniksi)
Fred Astairen ja Ginger Rogersin yhteiset elokuvamusikaalit
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Carioca (1933) · Continental – hupainen avioero (1934) · Roberta (1935) · Top Hat (1935) · Laivasto tanssii (1936) · Hääkarkuri (1936) · Saanko luvan? (1937), Ihanaa on elää (1938) · Tanssin kuningaspari (1939) · Me tanssimme taas (1949)
Ed, Edd n Eddy

| Ed, Edd n Eddy |
| --- | --- |

Tyyli:  Animaatio
Kestoaika:  22 min.
Luoja(t):  Danny Antonucci
Pääosissa:  Matt Hill Samuel Vincent Tony Sampson David Paul Grove Jenn Forgie Kathleen Barr Peter Kelamis Erin Fitzgerald Janyse Jaud Keenan Christensen
Alkuperämaa:   Kanada
Alkuperäiskieli:  englanti
Verkko:   Cartoon Network  Cartoon Network
Esitetty:  4. tammikuuta 1999 – 8. marraskuuta 2009
Tuotantokausia:  6
Jaksoja:  103 (+4 erikoisjaksoa)
Tuotanto
Tuottaja(t):  Danny Antonucci Samantha Daley
Ohjaaja(t):  Danny Antonucci Russ Mooney Marlene Robinson May John McIntyre
Käsikirjoittaja(t):  Mike Kubat Rachel Connor Danny Antonucci Jono Howard Michael Hockney Geoff Berner John Mein
Tuotantoyhtiö(t):  a.k.a. Cartoon Cartoon Network
Palkinnot
Voitetut:  Leo (2005)
Ehdokkuudet:  Annie (2001) Leo (2001, 2004, 2006) Blimp (2005)
Aiheesta muualla
Virallinen sivusto
IMDb 
Ed, Edd n Eddy on kanadalainen Leo Awardilla palkittu animaatiosarja, jonka loi kanadalainen animaattori Danny Antonucci. Sarjan tuotti kanadalainen animointiyhtiö a.k.a. Cartoon, Cartoon Networkille, jossa sarjaa esitettiin ensi kerran Yhdysvalloissa 4. tammikuuta vuonna 1999. Siitä tuli myös Cartoon Networkin pitkäaikaisin animaatiosarja, joka on alun perin Cartoon Networkin ohjelma. Sarjasta oltiin alun perin tuottamassa 52 jakson verran, mutta Cartoon Network tilasi siitä vielä 13. jaksoa lisää. Ed, Edd n Eddy päättyi 11. toukokuuta vuonna 2007. Siitä julkaistiin myös elokuva Ed, Edd n Eddy’s Big Picture Show. Elokuvan lisäksi sarjasta on julkaistu kolme videopeliä vuosina 2002, 2005 ja 2007.
Juoni

Sarja keskittyy kolmeen poikaan, Ed, Edd ja Eddy, joista 12-vuotias Eddy toimii kolmikon johtajana. Hän on erittäin kiinnostunut rahasta ja kavereidensa Edin ja Eddin kanssa hän suunnittelee erilaisia tapahtumia tai esineitä, joita myymällä Eddy pääsisi tavoitteeseensa kerätä rahaa itselleen, ostaakseen suurenkokoisia karkkeja nimeltä jawbreakers, mutta ei usein onnistu. Kolmikon älykkäin ja usein myös pikkutarkin on Edd, oikealtanimeltään Eddward. Eddy luottaakin Eddn suunnitelmallisuuteen, mutta usein turhautuu hänen liialliseen varovaisuuteen ja pikkutarkkuuteen. Ryhmän lihaksena toimii Ed, joka on kolmikon tyhmin, mutta pisin ja voimakkain. Hän pitää erityisesti sarjakuvista ja saattaakin joskus lumoutua niiden maailman niinkin ettei enää erota tarinoita todellisuudesta. Hänellä on myös nuorempi sisko nimeltä Sarah, joka on luonteeltaan erittäin aggressiivinen. Hänen kaverinaan on Jimmy, joka usein käyttäytyy todella avuttomasti. Sarah ei pidä ollenkaan Edin kaverista Eddystä, joka onkin lähes samankaltainen luonteeltaan. Edd on puolestaan osoittautunut olevan kolmikosta Sarahin ihastuksen kohde muutamissa jaksoissa.
Sarjassa esiintyy myös muita hahmoja, mutta heidän vanhempiaan, Eddyn veljeä ja sekä muita aikuisia ei ole kuitenkaan koskaan esitetty, vaikka heidät on usein mainittu.
Sarjan hahmoja

Ed
Edd
Eddy
Sarah
Jimmy
Jonny 2x4
Kevin
Nazz
Rolf
Lee Kanker
Marie Kanker
May Kanker
Äänirooleissa

| 0 | 1 | 2 |
| --- | --- | --- |
|  Matt Hill  | … |  Ed   |
|  Samuel Vincent  | … |  Edd   |
|  Tony Sampson  | … |  Eddy   |
|  Janyse Jaud  | … |  Sarah, Lee Kanker   |
|  Keenan Christensen  | … |  Jimmy   |
|  David Paul Grove  | … |  Jonny 2x4   |
|  Kathleen Barr  | … |  Kevin, Marie Kanker   |
|  Tabitha St. Germain  | … |  Nazz (1. kausi)   |
|  Erin Fitzgerald  | … |  Nazz (2. kausi ja kaudet 4–6), May Kanker (kaudet 1–2 ja kaudet 4–6)   |
|  Jenn Forgie  | … |  Nazz, May Kanker (3. kausi)   |
|  Peter Kelamis  | … |  Rolf   |
Aiheesta muualla

Cartoon Network (Arkistoitu – Internet Archive)
Ed, Edd n Eddy TV.comissa (Arkistoitu – Internet Archive) (englanniksi)
Elektroniaukko

Elektroniaukko (lyhyemmin aukko) on fysiikassa sähkövirtaa puolijohteessa kuljettava kvasihiukkanen.
Sähkövirtaa kiinteässä aineessa kuljettavat elektronit (ja eräissä poikkeustapauksissa ionit). Elektroneilla on negatiivinen sähkövaraus. Ne voivat energia-asteikolla sijaita joko valenssivyössä tai johtavuusvyössä. Jos vyö on täynnä, sen elektronit eivät voi kiihtyä sähkökentässä. Muuten niiden energia kasvaisi ja niiden täytyisi löytää vapaa paikka korkeammalla energiatilalla. Täydessä vyössä tämä ei ole mahdollista.
Jos täydestä valenssivyöstä nousee elektroni johtavuusvyölle tai kidevirheeseen kielletyssä energiavälissä, jää valenssivyöhön yksi elektronipaikka vapaaksi. Koska poistunut elektroni vei mukanaan negatiivisen sähkövarauksen, on tällä paikalla valenssivyössä positiivinen varaus. Kun kiteeseen kytketään sähkökenttä, tämä positiivinen paikka, aukko, voi liikkua sähkökentän suuntaan. Mikrotasolla liikkuminen tapahtuu siten, että aukon vieressä oleva elektroni siirtyy aukon paikalle ja aukko siirtyy tämän elektronin vanhalle paikalle. Virta kulkee siis negatiivisten elektronien kuljettamana, mutta ulospäin liike näyttää siltä kuin positiivinen hiukkanen, aukko, liikkuisi valenssivyössä.
Tiiviin aineen fysiikassa unohdetaan tässä yhteydessä elektronien liike ja puhutaan vain positiivista aukoista kuten ne olisivat todellisia hiukkasia. Niille voidaan määrittää tiheys (kpl/tilavuus), massa ja liikkuvuus (nopeus sähkökentässä). Puolijohdefysiikan kielessä aukot ovat siis yhtä todellisia kuin elektronit. Puolijohdetta, jossa aukkoja on enemmän kuin liikkuvia (johtavuusvyön) elektroneja, kutsutaan P-tyypin puolijohteeksi. Päinvastaisessa tilanteessa puolijohde on N-tyypin puolijohde. Jos aukkoja ja elektroneja on yhtä paljon, puolijohde on intrinsiikkinen eli I-tyypin puolijohde. Täysin puhdas ja virheetön puolijohde on i-tyyppinen, mutta käytännössä tällaisia materiaaleja ei tarkkaan ottaen ole.
Suomi talviolympialaisissa 1998

Suomi saavutti Naganon talviolympialaisista 1998 12 mitalia, joista kaksi oli kultaa, neljä hopeaa ja kuusi pronssia. Kisojen mitalitilastossa Suomi sijoittui 11:nneksi.
Edellisen kerran Suomi sai enemmän mitaleita talviolympialaisista Sarajevosta 1984. Mika Myllylä voitti maastohiihdon olympiakultaa ensimmäisenä suomalaismiehenä 22 vuoteen. Suomalaisurheilijat voittivat maalleen olympiahistorian ensimmäiset mitalit freestylehiihdossa ja naisten jääkiekossa, jotka kumpikin olivat ensimmäistä kertaa olympialajeina.
Joukkueeseen kuului 85 urheilijaa. Heistä 55 eli noin 65% joukkueesta sai mitalin. 
Tämä lienee ennätys mitalilla palkittujen osuudesta Suomen joukkueessa.
Mitalistit > Kultaa

Mika Myllylä – maastohiihto, miesten 30 km (p)
Jani Soininen – mäkihyppy, miesten normaalimäki
Mitalistit > Hopeaa

Janne Lahtela – freestylehiihto, miesten kumparelasku
Samppa Lajunen – yhdistetty, miesten normaalikilpailu
Jani Soininen – mäkihyppy, miesten suurmäki
Samppa Lajunen, Hannu Manninen, Jari Mantila ja Tapio Nurmela – yhdistetty, miesten joukkuekilpailu
Mitalistit > Pronssia

Sami Mustonen – freestylehiihto, miesten kumparelasku
Mika Myllylä – maastohiihto, miesten 10 km (p)
Ville Räikkönen – ampumahiihto, miesten sprintti
Jari Isometsä, Harri Kirvesniemi, Mika Myllylä ja Sami Repo – maastohiihto, miesten 4×10 km viesti
Aki Berg, Tuomas Grönman, Raimo Helminen, Sami Kapanen, Saku Koivu, Jari Kurri, Janne Laukkanen, Jere Lehtinen, Juha Lind, Jyrki Lumme, Jarmo Myllys, Mika Nieminen, Janne Niinimaa, Teppo Numminen, Ville Peltonen, Kimmo Rintanen, Teemu Selänne, Ari Sulander, Jukka Tammi, Esa Tikkanen, Kimmo Timonen, Antti Törmänen ja Juha Ylönen – jääkiekko, miehet
Sari Fisk, Kirsi Hänninen, Satu Huotari, Marianne Ihalainen, Johanna Ikonen, Sari Krooks, Emma Laaksonen, Sanna Lankosaari, Katja Lehto, Marika Lehtimäki, Marja-Helena Pälvilä, Tuula Puputti, Karoliina Rantamäki, Katja Riipi, Päivi Salo, Maria Selin, Liisa-Maria Sneck, Petra Vaarakallio, Riikka Nieminen ja Tiia Reima – jääkiekko, naiset
Ed, Edd n Eddy’s Big Picture Show

| Ed, Edd n Eddy’s Big Picture Show |
| --- | --- |

Ohjaaja:  Danny Antonucci
Käsikirjoittaja:   Jono Howard  Mike Kubat  Rachel Connor  Stacy Warnick  Danny Antonucci 
Tuottaja:   Danny Antonucci  Dan Sioui  Ruth Vincent 
Säveltäjä:  Patric Caird
Pääosat:   Matt Hill  Samuel Vincent  Tony Sampson  Keenan Christensen  David Paul Grove  Janyse Jaud  Kathleen Barr  Erin Fitzgerald  Peter Kelamis  Terry Klassen 
Valmistustiedot
Valmistusmaa:   Kanada
Tuotantoyhtiö:  a.k.a. Cartoon
Levittäjä:  Warner Bros. Television
Ensi-ilta:   31. toukokuuta 2009   5. kesäkuuta 2009
Kesto:  87 minuuttia
Alkuperäiskieli:  englanti
Aiheesta muualla
IMDb 
Infobox OKVirheellinen NIMI-arvo: 
Ed, Edd n Eddy’s Big Picture Show on vuonna 2009 ensi-iltansa saanut kanadalainen animaatioelokuva, joka perustuu televisiosarjaan Ed, Edd n Eddy. Elokuvan ohjasi ja tuotti sarjan luonut Danny Antonucci, joka oli myös käsikirjoittamassa elokuvaa yhdessä Jono Howardin, Mike Kubatin, Rachel Connorin ja Stacy Warnickin kanssa. Pääosissa ääninäyttelivät myös sarjassa mukana olleet Matt Hill, Samuel Vincent ja Tony Sampson.
Tarina

Eddy on tehnyt jälleen jekun, joka on tällä kertaa suututtanut koko naapuruston lapset. He lähtevät vihaisina Eddyn perään, joka on kaverustensa kanssa piiloutunut veljensä huoneeseen. Ainoastaan Sarah ja Jimmy ovat sivullisena tapahtumasta, mutta joutuvat lähtemään Kanker siskosten pakottamina Ed kolmikon perään. Ed, Edd ja Eddyn paetessa Eddyn veljen autolla he päätyvät aavikolle, jossa kolmikko lopulta joutuu jatkamaan matkaan jalan törmätessään ainoaan kiveen. Kolmikko miettii miten he löytäisivät Eddyn veljen ja yrittävät eri johtolangoilla löytää veljensä olinpaikan. Sillä välin muut lapset jakaantuvat omiin ryhmiinsä löytääkseen Eddyn. Rolf matkaa uskollisen porsaansa Wilfredin kanssa, kun Kevin matkaa yhdessä Nazzin kanssa polkupyörällään.
Äänirooleissa

| 0 | 1 | 2 |
| --- | --- | --- |
|  Matt Hill  | … |  Ed   |
|  Samuel Vincent  | … |  Edd   |
|  Tony Sampson  | … |  Eddy   |
|  Keenan Christenson  | … |  Jimmy   |
|  David Paul Grove  | … |  Jonny 2x4   |
|  Janyse Jaud  | … |  Sarah, Lee   |
|  Kathleen Barr  | … |  Kevin, Marie   |
|  Erin Fitzgerald  | … |  Nazz, May   |
|  Peter Kelamis  | … |  Rolf   |
|  Terry Klassen  | … |  Eddyn veli   |
Tuotanto

Sarjan päätyttyä vuoden 2007 toukokuussa Antonucci julkisti heinäkuussa Comic-Con-tapahtumassa San Diegossa, ettei sarjasta tuotettaisi kuudetta tuotantokautta vaan elokuva, joka keskittyisi kolmikon etsiessä Eddyn vanhempaa veljeä. Lisäksi Antonucci ilmoitti ettei se tulisi saamaan ensi-iltaansa Kanadassa vaikka sarja on tuotettu kyseisessä maassa. Elokuvan tuottaminen tuli valmiiksi 18. joulukuuta 2008 ja Cartoon Network sai elokuvan oikeudet 1. tammikuuta 2009. Sen ensi-ilta oli suunniteltu esitettäväksi ensiksi Tanskassa 29. maaliskuuta 2009, mutta elokuvaa ei koskaan näytetty tuona päivänä. Elokuvan traileria oli kuitenkin esitetty samalla viikolla. Sittemmin se sai ensi-iltansa 31. toukokuuta 2009 skandinavian maksullisella Cartoon Networkilla. Elokuva esitettiin kahdesti päivän aikana Suomen aikaan kello 11.15 ja 20.00. Australiassa elokuva sai ensi-iltansa 5. kesäkuuta.
Teemu Isoketo

| Teemu Isoketo |
| --- | --- |

Henkilötiedot
Syntynyt: 7. huhtikuuta 1987 (ikä 37) Vimpeli,  Suomi
Pesäpalloilija
Lempinimi:  Mini
Ulkopelipaikka:  Kakkoskoppari ja 3-vahti
Seura:  Kempeleen Kiri
Pelaajaura
Junioriseurat
:  Vimpelin Veto
Ammattilaisjoukkueet
2005–09 →2007 →2008–09 2010 2011–12 2013–2021 2022-:  Vimpelin Veto Vaasan Maila Alajärven Ankkurit Nurmon Jymy Kankaanpään Maila Vimpelin Veto Kempeleen Kiri
Teemu Isoketo (s. 7. huhtikuuta 1987 Vimpeli) on suomalainen pesäpalloilija, joka edustaa Superpesiksessä pelaavaa Kempeleen Kiriä. Ulkopelipaikaltaan Isoketo on kakkoskoppari tai kolmosvahti, ja hänen sisäpeliroolinsa on etenijä.
Saavutukset > Pelaajana

2 SM-kultaa: 2016, 2017
3 SM-hopeaa: 2013, 2014, 2015
3 SM-pronssia: 2009, 2018, 2021
5 Itä-Länsi-ottelua: 2011, 2014, 2015, 2016, 2021
Kentän paras: 2015
Aiheesta muualla

Kuvia tai muita tiedostoja aiheesta Teemu Isoketo Wikimedia Commonsissa
Teemu Isoketo Pesiksen Maailma -sivustolla
Do You Want To

| ”Do You Want To” Franz Ferdinand |
| --- | --- | --- |

Singlen tiedot
 Albumilta: You Could Have It So Much Better
 Julkaistu: 19. syyskuuta 2005
 Tuottaja(t): Franz Ferdiinand Rich Costey
 Tyylilaji: indie rock, dance-punk
 Kesto: 03.40
 Levy-yhtiö: Domino
Franz Ferdinandin muut singlet
| ”This Fire” 2004 | ”Do You Want To” 2005 | ”Walk Away” 2005 |
Do You Want To on skotlantilaisen indie rock-yhtye Franz Ferdinandin kappale, joka julkaistiin ensimmäisenä singlenä yhtyeen toiselta albumilta You Could Have It So Much Better ja se nousi Britannian singlelistan sijalle 4. ”Do You Want To” -kappaleen musiikkivideon ohjasi Diane Martel ja se esitettiin ensimmäisen kerran MTV2-kanavalla 23. elokuuta 2005.
Kappaleet > 7" singlejulkaisu

Do You Want To – 3.40
Get Away – 1.26
Derek Daly

| Derek Daly |
| --- | --- |

Henkilötiedot
Syntynyt: 11. maaliskuuta 1953 (ikä 71) Dublin, Irlanti
Kansalaisuus:   Irlanti
Formula 1 -ura
Aktiivivuodet:  1978–1982
Talli(t):  Hesketh, Ensign, Tyrrell, March, Theodore, Williams
Kilpailuja:  64 (49 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  15
Ensimmäinen kilpailu:  Länsi-Yhdysvaltain Grand Prix 1978
Viimeinen kilpailu:  Las Vegasin Grand Prix 1982
Aiheesta muualla
derekdaly.com
Derek Patrick Daly (s. 11. maaliskuuta 1953 Dublin, Irlanti) on entinen irlantilainen Formula 1 -kuljettaja.
Ura > Pikkuformulasarjat

Keskiluokkaiseen irlantilaisperheeseen syntynyt Daly aloitti kilpa-ajamisen 12-vuotiaana Irlannin ja Englannin sarjoissa, joita hän kierteli muunnellulla koulubussillaan. Hän menestyi hyvin Formula Ford ja Britannian Formula 3 sarjoissa, joissa voitti mestaruudet vuosina 1975 ja 1977. Hän voitti myös Irlannin mestaruuden sekä vuoden 1976 Formula Ford Festivalin.
Ura > IndyCar ja urheiluautoluokat

Dalyn lopettaessa Formula 1:ssä hän siirtyi IndyCariin ja urheiluautoluokkiin, joissa ajoi vuoteen 1992 asti. Indianapolis 500 kilpailuihin hän osallistui vuosina 1983-89. Daly joutui vuonna 1984 vakavaan onnettomuuteen, kun hän kolaroi Michiganin International Speedwayllä 212 mailin tuntinopeudella ja mursi jalkansa, mutta jatkoi kilpailemista toivuttuaan.
Daly kilpaili myös CART-sarjassa, jossa hän osallistui 66 kilpailuun vuosina 1982–1989. Parhaimmiksi saavutuksiksi jäi selviytyminen kymmenen parhaan joukkoon 21 kertaa ja yksi palkintosija, jolloin hän oli kolmas.
Muuta

Daly on toiminut kilpa-ajajan työnsä ohella kaivostyöläisenä, kirjailijana ja tv-kommentaattorina.
Hänen yhdysvaltalaissyntyinen poikansa Conor Daly on myös kilpa-autoilija.
Teófilo Chantre

Teófilo Chantre (s. 1964 São Nicolau) on kapverdeläinen laulaja-lauluntekijä ja kitaristi. Hän muutti synnyinsaareltaan sittemmin São Vicentelle, ja hän on asunut myös Ranskassa. Chantre tuli tunnetuksi sävellyksillään, joista monet esitti Cesária Évora. Hän alkoi myös itse esiintyä, ja ensimmäinen sooloalbumi oli Terra & Cretcheu (1993). Myöhemmin ovat ilmestyneet Di Alma (1997), Rodatempo (2000), livelevytys vuodelta 2002 ja Azulando (2007).
Edvin Stenwall

Edvin Edvard Stenwall (vuoteen 1922 Sulonen; 26. heinäkuuta 1899 Parainen – 13. kesäkuuta 1976 Vaasa) oli suomalainen kirkkoherra, kirkkoneuvos ja kansanedustaja 1936–1939.
Edvin Stenwallin vanhemmat olivat kirvesmies Emil Edvard Sulonen ja Albertina Eleonora Eriksson. Hän suoritti teologian erotutkinnon 1922, sai samana vuonna pappisvihkimyksen ja suoritti pastoraalitutkinnon 1925. Stenwall työskenteli Munsalan vt. kirkkoherrana 1922–1925, Sulvan vt. kirkkoherrana ja vt. kappalaisena 1925–1926, Närpiön kappalaisena 1926–1943 ja Närpiön kirkkoherrana 1943–1970. Hän toimi myös uskonnonopettajana, Närpiön rovastikunnan lääninrovastina, 
Porvoon tuomiokapitulin asessorina sekä Frid på jorden -lehden julkaisijana ja toimittajana.
Stenwall valittiin eduskuntaan ruotsalaisen kansanpuolueen edustajaksi Vaasan läänin eteläisestä vaalipiiristä vuosiksi 1936–1939. Hänellä oli useita luottamustehtäviä kirkolliskokouksessa, kirkkohallituksessa ja eri järjestöjen hallituksissa. Stenwall osallistui myös Maailman kristillisen raittiusneuvoston toimintaan. Åbo Akademi myönsi Stenwallille teologian kunniatohtorin arvon 1968.
Hänen poikansa oli kunnanjohtaja Bengt Stenwall.
Edvin Wiik

Egno Edvin Wiik (23. heinäkuuta 1897 Teerijärvi – 31. heinäkuuta 1971 Vaasa) perusti 1929 Emil Höglundin kanssa paperipuun ja tukkien vientiä harjoittavan yrityksen, Wiik & Höglundin, josta tuli aikanaan alansa suurin toimija Suomessa. Hän oli Wiik & Höglundin toimitusjohtaja.
Wiik oli pietarsaarelaisen Walter Narsin ohella myös Suomen muoviteollisuuden uranuurtajia. Wiik perusti vuonna 1951 Vaasaan muovitehtaan, Oy W & H Chemicals Ab:n, josta tuli Suomen suurin muovialan yritys 1960-luvun alussa. Wiikille myönnettiin teollisuusneuvoksen arvonimi vuonna 1964.
Eddie Cantor

| Eddie Cantor |
| --- | --- |

Henkilötiedot
Koko nimi:  Edward Israel Iskowitz
Syntynyt: 31. tammikuuta 1892 New York
Kuollut: 10. lokakuuta 1964 Hollywood
Ammatti:  näyttelijä, laulaja, koomikko
Näyttelijä
Merkittävät roolit:  Roman Scandals (1932), Kid Millions (1934), Strike Me Pink (1936)
Aiheesta muualla
www.eddiecantor.com
IMDb 
Elonet
Midnight Rounders -esityken juliste.
Eddie Cantor (31. tammikuuta 1892 – 10. lokakuuta 1964) oli yhdysvaltalainen näyttelijä, koomikko ja muusikko. Hän voitti Oscar-kunniapalkinnon ja sai tähden Hollywood Walk of Famella.
Cantor syntyi New Yorkissa venäjänjuutalaisten vanhempien poikana. Hänen alkuperäinen nimensä oli Israel Iskowitz.
Monipuolisen uran luonut Cantor toimi Screen Actors Guildin puheenjohtajana vuosina 1933–1935. Hän sai puolisonsa Idan kanssa viisi lasta. Kuoltuaan sydänkohtaukseen Kalifornian Beverly Hillsissä hän tuli haudatuksi Hillside Memorial Park Cemeteryyn.
Aiheesta muualla

Eddie Cantor Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Synkkää jynkytystä

| Synkkää jynkytystä Lyijykomppania |
| --- | --- | --- |

EP-levyn tiedot
 Äänitetty : 29. joulukuuta 1990 ja 28. maaliskuuta 1991, Savonlinna
 Julkaistu: 1991
 Tuottaja(t): Tuomo Valtonen
 Tyylilaji: heavy metal, doom metal
 Kesto: 12.01
 Levy-yhtiö: Bassmania
Lyijykomppanian muut julkaisut
|   | Synkkää jynkytystä 1991 | Lyijykomppania 1992 |
Synkkää jynkytystä EP (TIK-7) on suomalaisen metalliyhtye Lyijykomppanian ensimmäinen julkaistu äänite vuodelta 1991. EP:n kappaleet on laulettu suomeksi, paitsi ruotsiksi laulettu avausraita ”Öljyn kaiku”. EP:n kappaleet julkaistiin uusina miksauksina vuonna 1992 kokoelmalevyllä Lyijykomppania, joka sisälsi Synkkää Jynkytystä -EP:n lisäksi ”Ohjelmanjulistus”-singlen, sekä uuden saksankielisen kappaleen ”Der Tiergesang”, joka päätyi hieman muokattuna suomenkielisenä versiona vuonna 1993 ilmestyneelle Uimakoulu-albumille nimellä ”Jahtilaulu”.
Kappaleet

Sovitukset Lyijykomppania.
A-puoli
Öljyn kaiku – 4.30 (säv. Rautiainen – Jaatinen, san. Moilanen)
Jänisrutto – 3.00 (säv. Rautiainen)
B-puoli
Synkkää jynkytystä – 4.23 (säv. Rautiainen – Jaatinen, san. Rautiainen – Moilanen)
Rahaa! – 0.40 (säv. Rautiainen, san. Rautiainen)
Kokoonpano

Timo Rautiainen – laulu, kitara
Olli Jaatinen – basso, taustalaulu
Esa Moilanen – rummut, laulu
Aiheesta muualla

Synkkää jynkytystä Discogsissa. (englanniksi)
Albumi Synkkää jynkytystä Encyclopaedia Metallum -sivustolla (englanniksi)
Lyijykomppania
| --- | --- |
Studioalbumit:   Uimakoulu  Viimeinen voitelu  Harmaita säveliä  Sota, nälkä, rutto, kuolema  Tietoja epäonnistumisista ja päättämättömyyksistä, tai Väkivaltaa ja vääriä lääkkeitä  Tarpeettomia ikävyyksiä.  1993 - 1996 
EP:t:   Synkkää jynkytystä  Suden hetki  Kehitys kulkee perse edellä  Mennyt maailma 
Kokoelmat:  Lyijykomppania
Singlet:   ”Ohjelmanjulistus”  ”Helsinki tulessa! / Isä heiluu kirveellä”  ”Yksinäisen tähden harhailija / ART”  ”Kuolemaneskadroona”
Elektromigraatio

Elektromigraatio syntyy, kun johtimessa virtaavat elektronit luovuttavat liikemääräänsä johtimen atomeille.
Elektromigraatio on sähköjohtimessa tapahtuva ilmiö, jossa sähkövirran elektronit siirtävät liikemääränsä johtimen atomeille.
Elektromigraatio on sitä merkittävämpi mitä pienempiä kohteet ovat, mitä epäsäännöllisempi aineen rakenne on ja mitä suurempi virtatiheys on. Ilmiö on merkittävä vikaantumistapa tasavirralla toimivissa mikroelektronisissa integroiduissa piireissä.
Elektromigraation vikaannuttama liitos kuparissa pyyhkäisyelektronimikroskoopilla kuvattuna. Kohde on käsitelty fluorivetyhapolla ja reaktiivisella ionietsaamisella.
Aiheesta muualla

University of Cambridge, Teaching and Learning Package - "Electromigration" (englanniksi)